Rīgas ģerbonis

**[[Rīga]]s pilsētas ģerbonis** tagadējā izskatā apstiprināts 1925. gada 31. oktobrī. Atjaunots 1988. gadā

Ģerboņa vairogā sudraba laukā atvērti sarkana mūra vārti ar diviem torņiem, kas simbolizē pilsētas tiesības uz patstāvību. Zem paceltā vārtu režģa zelta lauvas galva, kas demonstrē pilsētnieku drosmi. Virs vārtiem divas sakrustotas melnas atslēgas, kas simbolizē arhibīskapa varu; virs atslēgām zelta krusts simbolizē Livonijas ordeņa varu, bet zelta kronis ieviests zviedru varas laikā, norādot uz monarha varu pilsētā. Vairoga turētāji ir divi zelta lauvas uz pelēka cokola.
Līdz mūsu dienām saglabājušies divi galvenie elementi: pilsētas siena ar diviem torņiem un divas sakrustotās atslēgas.
Rīgas mazais ģerbonis ir lielā ģerboņa vairogs.

## Vēsture
thumb|250px|Rīgas ģerbonis virs Jāņa sētas vārtiem
[thumb|250px|Rīgas ģerbonis uz [Rīgas Politehniskais institūts (1896—1918)|RPI fasādes (pirms 1914).]]
Rīgas ģerbonis ir redzams jau 1225. gada dokumentu zīmogu nospiedumos. Zīmogā bija redzams pilsētas mūris ar diviem torņiem un atvērtiem vārtiem. Starp torņiem bija novietots krusta spieķis, tam katrā pusē pa atslēgai. Pilsētas mūris viduslaikos bija izplatīts heraldisks elements, kas simbolizēja pilsētas patstāvību, nozīmīgumu un spēku. Divas atslēgas, kas tradicionāli simbolizē šķīstītavas un paradīzes atslēgas, simbolizēja Svētā Pētera aizgādību par pilsētu. Krusta spieķis simbolizēja Livonijas bīskapa varu pilsētā.

1347. gadā Rīgas rāte izgatavoja jaunu zīmogu. Ģerbonī atslēgas sakrustotas un krusta spieķi nomainījis ordeņa krusts, kas simbolizēja Livonijas Ordeņa virsvaru pilsētā. Atvērtajos pilsētas vārtos parādījās lauva, kas simbolizēja pilsētas iedzīvotāju drošsirdību un pieaugošo patstāvību.
1554. gadā ģerboni papildināja ar vairoga turētājiem — lauvām.
1656. gadā ģerbonim pievienoja Zviedrijas karaļa kroni kā pateicību par pilsētas aizstāvēšanu Krievijas cara Alekseja karaspēka aplenkuma laikā.
Pēc Lielā Ziemeļu kara, kad pilsēta nonāca Krievijas Impērijas pakļautībā, 1788. gadā Krievijas Impērijas ķeizariene Katrīna II apstiprināja jauno Rīgas ģerboni. Vairoga turētājus lauvas nomainīja pret divgalvainā ērgļa pusēm, bet Zviedrijas karaļa kroni — pret Krievijas impērijas ķeizara kroni.

1923. gadā izveidotā heraldiskā komiteja Fridriha Grosvalda (1850–1924) un vēlāk Marģera Skujenieka (1886—1941) vadībā strādāja arī pie Rīgas pilsētas vēsturiskā ģerboņa atjaunošanas. Par pamatu tika izvēlēts 1347. gada zīmogs un 1660. gada „Privilegium nobilitatis senatus Rigensis” publicētais ģerboņa attēls. Mākslinieks Kārlis Brencēns (1879—1951) izveidoja skici, kuru  1923. gadā Rīgas valde  apstiprināja lietošanai. Bet 1925. gadā Valsts papīru spiestuves valdes priekšsēdētājs profesors Rihards Zariņš (1869–1939) veica tajā labojumus, pēc kuriem Latvijas prezidents Jānis Čakste apstiprināja jaunu Rīgas ģerboni  ar sekojošu aprakstu:

1967. gada 15. februārī tika izveidots jauns pilsētas ģerbonis. Kroņa vietā vairogā tika novietota sarkana piecstaru zvaigzne, lauvas vietā vārtos tika ievietots pilsētas dibināšanas gada skaitlis — "1201". Vairoga pamatu veidoja joslas Latvijas PSR karoga krāsās.

### Vēsturiskie ģerboņi


Siegel riga 1225.png|1225. gada ģerbonis (Livonijas bīskapa virsvara)  
Siegel riga 1349.png|1347. gada ģerbonis (Livonijas Ordeņa virsvara)
Münze riga 1586.png|1586. gada ģerbonis (pēc Rīgas brīvpilsētas pakļaušanās Polijas-Lietuvas virsvarai)
Rīgas ģerbonis1591. gadā.jpg|Rīgas ģerbonis (1591)
Rīgas ģerbonis Zviedru Vidzemes laikā.jpg|Rīgas ģerbonis Zviedru Vidzemes laikā (1656)
Wappen riga 1723.png|1723. gada ģerbonis ar Krievijas ķeizara kroni (Krievijas ķeizara virsvara)
Rīga 1788 COA.png|1788. gada ģerbonis (Krievijas ķeizara virsvara)
Wappen riga 1904.png|1904. gada ģerbonis (Krievijas ķeizara virsvara)
Großes wappen riga 1923.png|1923. gadā apstiprinātais ģerbonis (Latvijas Republika)
Coat of arms of Riga, 1925.jpg|1925. gadā apstiprinātais ģerbonis (Latvijas Republika)
Coat of Arms of Riga (1967-1987).svg|1967. gadā apstiprinātais ģerbonis (Latvijas PSR)
Greater Coat of Arms of Riga - for display.svg|1988. gadā apstiprinātais lielais ģerbonis (Atmodas laiks)


## Ārējās saites
* Heraldry of the World

## Atsauces